turjo4nis/wikipedia-bn-dump-20250701 huggingface dataset:
বঙ্গীয় গ্রন্থাগার পরিষদ

বঙ্গীয় গ্রন্থাগার পরিষদ () ১৯২৫ সালে ২০শে ডিসেম্বর কলকাতার অ্যালবার্ট হলে এক কনভেনশনের মাধ্যমে গঠিত হয়। যার প্রথম সভাপ‍‌তি নির্বাচিত হয়েছিলেন রবীন্দ্রনাথ ঠাকুর, প্রথম সম্পাদক ছিলেন সুশীলকুমার ঘোষ।

বঙ্গীয় গ্রন্থাগার পরিষদ দ্বারা প্রকাশিত বঙ্গীয় গ্রন্থাগার পঞ্জী অনুযায়ী অবিভক্ত বাংলায় ১৯ শতকে ৮৬ টি সর্বজনীন গ্রন্থাগার স্থাপিত হয়েছিল।

ইতিহাস
পাশ্চাত্য শিক্ষা প্রসারের সাথে সাথে ঊনবিংশ শতকে ব্রিটিশ ভারতের নানা স্থানে গ্রন্থাগারের বিকাশ ঘটতে থাকে। ১৮৩৬ খ্রিস্টাব্দে প্রিন্স দ্বারকানাথ ঠাকুরের উদ্যোগে কলকাতায় প্রতিষ্ঠিত হয় কলকাতা পাবলিক লাইব্রেরি যা পরবর্তীতে ইমপেরিয়াল লাইব্রেরির সাথে সংযুক্ত হয়ে শেষে জাতীয় গ্রন্থাগারে রূপান্তরিত হয়। ঊনবিংশ শতকের শেষের দিকে কেবলমাত্র অবিভক্ত বাংলার বিভিন্ন জেলায় একশটিরও বেশি পাবলিক লাইব্রেরি গড়ে ওঠে। ব্যক্তি-পাঠকের জ্ঞান-তৃষ্ণা মেটানোর সাথে শিক্ষাবিস্তার, সমাজগঠনে গ্রন্থাগারের ভূমিকা গুরুত্বপূর্ণ বিবেচিত হয়। স্বাভাবিকভাবেই গ্রন্থাগারের উপর এসে পড়ে তা সুষ্ঠুভাবে প্রতিপালনের। অর্থনৈতিক, সামাজিক, সাংস্কৃতিক পরিবেশগত বাধা মাথা তুলে দাঁড়ায়। সেই সকল অন্তরায় দূর করতে বিশ শতকের প্রথমদিকে গ্রন্থাগার আন্দোলন সংগঠিত করার প্রয়োজনীয়তা অনূভূত হয়, প্রয়োজন হয় সকল গ্রন্থাগারের কার্যক্রমের সমন্বয় সাধনের। এমন প্রেক্ষাপটে ১৯২৪ খ্রিস্টাব্দে  দেশবন্ধু চিত্তরঞ্জন দাশের সভাপতিত্বে  কর্ণাটকের বেলগাঁও-এ অনুষ্ঠিত সর্বভারতীয় গ্রন্থাগার সম্মেলনে ভারতের প্রতিটি প্রদেশে গ্রন্থাগার সমিতি স্থাপনের প্রস্তাব গৃহীত হয়। প্রস্তাব উত্থাপন করেন বাংলার প্রতিনিধি সুশীলকুমার ঘোষ। অতঃপর ১৯২৫ খ্রিস্টাব্দের ২০ ডিসেম্বর কলকাতার অ্যালবার্ট হলে ইমপেরিয়াল লাইব্রেরির গ্রন্থাগারিক জে এ চ্যাপম্যানের সভাপতিত্বে বাংলার প্রাদেশিক সভায় কবি রবীন্দ্রনাথ ঠাকুরকে সভাপতি করে অল বেঙ্গল লাইব্রেরি অ্যাসোসিয়েশন বা নিখিল বঙ্গ গ্রন্থাগার সমিতি গঠিত হয় এবং সুশীলকুমার ঘোষ এর প্রথম সম্পাদক হন। সেই থেকে ব্রিটিশ ভারতে প্রদেশভিত্তিক গ্রন্থাগার আন্দোলন শুরু হয়।

১৯৩৩ খ্রিস্টাব্দে নিখিলবঙ্গ গ্রন্থাগার সমিতির নামকরণ করা হয় বাংলায় বঙ্গীয় গ্রন্থাগার পরিষদ এবং ইংরেজিতে বেঙ্গল লাইব্রেরি অ্যাসোসিয়েশন। নিখিলবঙ্গ গ্রন্থাগার সম্মেলনের নামকরণ হয় বেঙ্গল গ্রন্থাগার সম্মেলন।

তথ্যসূত্র

বহিঃসংযোগ
বঙ্গীয় গ্রন্থাগার পরিষদ

১৯২৫-এ প্রতিষ্ঠিত
বুরকা এভেঞ্জার

বোরকা অ্যাভেঞ্জার হল একটি একাধিক পুরস্কার বিজয়ী একটি পাকিস্তানি টেলিভিশন সিরিজ। সিরিজটির ধারণা, পরিকল্পনা ও পরিচালনা করেছেন পাকিস্তানের খ্যাতিমান রক গায়ক ও সমাজকর্মী আরন হারন রশিদ ওরফে হারুন। সিরিজটি প্রস্তুত করেছে ইসলামাবাদের ইউনিকর্ন ব্ল্যাক স্টুডিওজ এবং বর্তমানে এটি জিও নেটওয়ার্ক টিভির চ্যানেল জিও তেজ এ সম্প্রচারিত হচ্ছে। সিরিজটির প্রধান চরিত্র জিয়া যিনি একদিকে একজন উদ্যমী স্কুল শিক্ষিকা, অন্যদিকে অন্তরালে একজন বোরখা পরিহিতা অতিমানবী বা সুপারহিরোঈন। জিয়া তখত কাবাড্ডি নামক এক বিশেষ মার্শাল আর্টে পারদর্শী। এই কারাতে কৌশলের সাহায্যে এবং বই ও কলমের মাধ্যমে তিনি অপরাধীদের বিরুদ্ধে লড়াই করে। পিবডি এওয়ার্ডের ভাষ্যমতে, চটপটে রঙ্গীন ও উদ্যমী এই পাকিস্তানি টেলিভিশন প্রোগ্রামটি এমন এক সুপারহিরোঈন বা অতিমানবীকে নিয়ে নির্মিত, যে নারীর ক্ষমতায়নের ক্ষেত্রে একটি স্পষ্ট বার্তা প্রদান করে এবং যার একটি পূর্ণ প্রজন্মকে প্রভাবিত করার আদর্শ বৈশিষ্ট রয়েছে। উর্দু ভাষার এই কার্টুনটি ২০১৩ সালের ১৮ই জুলাই প্রচারিত হয়।

পটভূমি

সঙ্গীত

প্রাপ্তি

সমালোচনা

তথ্যসূত্র

বহিঃসংযোগ

বিকাশকারী ওয়েবসাইট

বুরকা এভেনজার - এপিপি স্টোর

অ্যানিমেটেড টেলিভিশন ধারাবাহিক
কমেডি টেলিভিশন ধারাবাহিক‎
পাকিস্তানি টেলিভিশন ধারাবাহিক
২০১৩-এর টেলিভিশন ধারাবাহিক‎
উর্দু ভাষার টেলিভিশন অনুষ্ঠান
অ্যানিমেটেড সুপারহিরো টেলিভিশন ধারাবাহিক
কল্পকাহিনীতে ইসলাম
ইসলাম সম্পর্কিত টেলিভিশন ধারাবাহিক
ইসলামি অ্যানিমেটেড চলচ্চিত্র
মুসলিম সুপারহিরো
সাঈদ উদ্দীন আহমেদ

সাঈদ উদ্দীন আহমেদ (জন্মঃ অক্টোবর ২২, ১৯৩১  রাজশাহী; মৃত্যুঃ ২৮শে ফেব্রুয়ারি, ২০১৪) তদানিন্তন পূর্ব পাকিস্তানের ভাষা আন্দোলনের অন্যতম ভাষা সংগ্রামী।

ভাষা আন্দোলনের ভূমিকা 
১৯৫০ সালে সাইদ উদ্দিন আহমেদ রাজশাহী মুসলিম হাইস্কুল থেকে এএসসি পাস করেন। বাহান্নর ভাষা আন্দোলনের সময় তিনি রাজশাহী কলেজের দ্বাদশ শ্রেণীর ছাত্র ছিলেন। তখন ভাষা আন্দোলনে রাজশাহীর সর্বস্তরের পেশাজীবী ছাত্র-জনতা অংশ নেয়।  ভাষার জন্য যাঁরা একত্র হয়েছিলেন, সাঈদ উদ্দীন আহমেদ তাদের অন্যতম। ভাষা শহীদদের স্মরণে রাজশাহী কলেজ চত্বরে দেশের প্রথম শহীদ মিনারটি নির্মিত হয়েছিল। ভাষা আন্দোলনে রাজশাহীর সক্রিয় সেনাদের অকাট্য দাবি, দেশের প্রথম শহীদ মিনার ছিলো এটিই। এই শহীদ মিনার নির্মাণেও অবদান ছিলো ভাষা সংগ্রামী সাঈদ উদ্দীন আহমেদের। ওই শহীদ মিনারটি নির্মাণের পর তার গায়ে বিদ্রোহী কবিতার দুটি লাইন লিখে দিয়েছিলেন তিনি।

কর্মজীবন 
সাইদ উদ্দিন আহমদ আইনজীবী হিসেবে কাজ শুরু করলেও সাংবাদিক হিসেবেও কাজ করেন। তিনি রাজশাহী প্রেসক্লাবের অন্যতম প্রতিষ্ঠাতা ছিলেন । তিনি ইত্তেফাক, সংবাদ, ডেইলি পিপল, ডেইলি মর্নিং পোস্ট ও অবজারভারসহ বেশ কয়েকটি সংবাদপত্রে কাজ করেছেন।

মৃত্যু 
ভাষা সংগ্রামী সাঈদ উদ্দীন আহমেদ ২০১৪ খ্রিষ্টাব্দের ২৮শে ফেব্রুয়ারি শুক্রবার রাত ৩টার দিকে বার্ধক্যজনিত কারণে নানা রোগে আক্রান্ত হয়ে চিরবিদায় নেন। রাজশাহী মেডিকেল কলেজ হাসপাতালে চিকিৎসাধীন অবস্থায় তার মৃত্যু হয়। মৃত্যুকালে তার বয়স হয়েছিল ৮৪ বছর। ১ মার্চ শনিবার বাদ যোহর রাজশাহী মহানগরীর বড় মসজিদ প্রাঙ্গণে তাকে হেতম খাঁ কবরস্থানে সমাধিস্থ করা হয়।

প্রকাশিত গ্রন্থ 
প্রকাশিত গ্রন্থের মধ্যে ‘রাজশাহী প্রতিভা’ ও ‘বরেন্দ্র বাতিঘর’ অন্যতম।

তথ্যসূত্র 

১৯২৬-এ জন্ম
একুশে পদক বিজয়ী
২০১৪-এ মৃত্যু
রাজশাহী কলেজের প্রাক্তন শিক্ষার্থী
সোনা মহাপাত্র

সোনা মহাপাত্র () (জন্ম: ১৭ জুন ১৯৭৮) একজন ভারতীয় একক সঙ্গীতশিল্পী, সঙ্গীত সুরকার, গীতিকার এবং প্রয়োজক। তিনি বিশ্বজুড়ে কনসার্ট সঞ্চালিত করেছেন এবং অ্যালবাম, একক, কনসার্টের তথ্য, মিউজিক ভিডিও, বলিউড চলচ্চিত্র এবং বিজ্ঞাপনে কাজ করেছেন। তার নিজস্ব উপাদান ছাড়াও, মহাপাত্র সফল রিমিক্স রেকর্ড করেছেন ডেভিড বউইর সাথে।

প্রাথমিক জীবন 
মহাপাত্র জুন ১৭, ১৯৭৮ সালে ভারতের কটক, ওড়িশায় জন্ম নেন। তিনি প্রকৌশল ও প্রযুক্তি মহাবিদ্যালয় থেকে ইন্সট্রুমেন্টেশন এ্যন্ড ইলেকট্রনিক্স ইঞ্জিনিয়ারিং বিষয়ে বি. টেক প্রকৌশলবিদ্যায় স্নাতক করেছেন। তিনি পুনের অন্যোন্যজীবিত্ব আন্তর্জাতিক বিশ্ববিদ্যালয় থেকে 
বিপণন এবং ব্যবস্থা বিষয়ে এমবিএ করেন, এবং পরর্তিতে ব্র্যান্ড ব্যবস্থাপক হিশেবে কাজ শুরু করেন মুম্বইয়ের ম্যারিকোতে। যেখানে অন্যান্য ব্যান্ডের পাশাপাশি প্যারাশুট এবং ম্যাডিকারের মতো ব্রান্ডের ভার সামলাচ্ছেন তিনি।

ব্যক্তিগত জীবন 
মহাপাত্র, সুরকার ও সঙ্গীত পরিচালক রাম সম্পাতকে বিয়ে করেন, যার সাথে তার প্রথম ২০০২ সালে দেখা হয়েছিল, যখন তিনি ম্যারিকোতে ব্র্যান্ড ব্যবস্থাপক হিশেবে কাজ করেতেন। পরিচালক রাম মাধভানির মাধ্যমে মহাপাত্র এবং সম্পাতের পরিচয় ঘটে। তখন মাধভানির লেট'স টক চলচ্চিতে কাজ করছিলেন সম্পাত।

ডিস্কোগ্রাফি

তথ্যসূত্র

বহিঃসংযোগ

১৯৮১-এ জন্ম
জীবিত ব্যক্তি
ভারতীয় সঙ্গীতশিল্পী
ভারতীয় গায়িকা
ভারতীয় নেপথ্য গায়িকা
বলিউডের নেপথ্য সঙ্গীতশিল্পী
২০শ শতাব্দীর ভারতীয় গায়িকা
ওড়িশার ব্যক্তি
২১শ শতাব্দীর ভারতীয় গায়ক
প্রকৌশল ও প্রযুক্তি কলেজ, ভুবনেশ্বরের প্রাক্তন শিক্ষার্থী
ওড়িশার সঙ্গীতশিল্পী
ভারতীয় সঙ্গীতশিল্পী-গীতিকার
১৯৭৬-এ জন্ম
২০শ শতাব্দীর ভারতীয় গায়ক
২১শ শতাব্দীর ভারতীয় গায়িকা
ওড়িশার নারী সঙ্গীতজ্ঞ
জীমূতবাহন

জীমূতবাহন প্রাচীন বঙ্গদেশের একজন সুবিখ্যাত ধর্মশাস্ত্র রচয়িতা ছিলেন।

সময়কাল
জীমূতবাহনের সময়কাল নিয়ে ঐতিহাসিকদের মধ্যে মতভেদ রয়েছে। তিনি তার রচনায় রাজা ভোজ ও গোবিন্দরাজের উল্লেখ করেছেন, সেই হিসেবে তার সময়কাল একাদশ শতাব্দীর পূর্বে হওয়া অসম্ভব। অন্যদিকে বাচস্পতি মিশ্র, শূলপাণি ও রঘুনন্দন নামক চতুর্দশ শতকের তিন পণ্ডিত জীমূতবাহন রচিত গ্রন্থসমূহ আলোচনা করেছিলেন, সেই হিসেবে জীমূতবাহনের কাল চতুর্দশ শতকের পরে হওয়াও সম্ভব নয়। ঐতিহাসিক নীহাররঞ্জন রায়ের মতে তিনি দ্বাদশ বা ত্রয়োদশ শতকে জীবিত ছিলেন।

রচনা
জীমূতবাহন কালবিবেক, ব্যবহারমাতৃকা ও দায়ভাগ নামক তিনটি গ্রন্থ রচনা করেন। কালবিবেক গ্রন্থে জীমূতবাহন সনাতন ধর্মের বিভিন্ন ধর্মীয় আচার অনুষ্ঠান পালনের শুভ ও অশুভ কাল ছাড়া সৌরমাস ও চান্দ্রমাস সবন্ধে আলোচনা করেছেন। ব্যবহারমাতৃকা গ্রন্থে তিনি ব্রাহ্মণ্য ধর্মের আদর্শ অনুযায়ী বিচারপদ্ধতির আলোচনা করেছেন। এই গ্রন্থ ব্যবহারমুখ, ভাষাপাদ, উত্তরপাদ, ক্রিয়াপদ ও নির্ণয়পাদ এই পাঁচটি বিভাগে বিভক্ত। এই পাঁচটি বিভাগে তিনি ব্যবহারের সংজ্ঞা, বিচারকের গুণ ও কর্তব্য, ধর্মাধিকরণ নামক সভ্যদের কর্তব্য, বিচারপ্রার্থীর আবেদন বা পূর্বপক্ষ, প্রতিভূ বা জামীন, প্রত্যার্থীদের চার প্রকার উত্তর, প্রমাণ, মানব ও দৈব সাক্ষ্য, বিচার ও বিচারফল সম্বন্ধে আলোচনা করা হয়েছে। জীমূতবাহন তার দায়ভাগ গ্রন্থে হিন্দুসমাজে উত্তরাধিকার, সম্পত্তি-বিভাগ ও স্ত্রীধন সম্পর্কে আলোচনা করেছেন।

তথ্যসূত্র

আরো পড়ুন
Rocher, Ludo. Jīmūtavāhana's Dāyabhāga, Oxford Univ Press, 2002, 

ধর্মশাস্ত্র রচয়িতা
হিন্দুধর্মের পণ্ডিত
হিন্দু আইন
অনিরুদ্ধ (হিন্দু পণ্ডিত)

অনিরুদ্ধ সেন সম্রাট বল্লাল সেনের শিক্ষক ছিলেন এবং পুরাণ ও স্মৃতিশাস্ত্রবিদ ছিলেন।

রচনা 
অনিরুদ্ধ হারলতা ও পিতৃদয়িত নামক দুইখানি গ্রন্থ রচনা করেন। হারলতা নামক গ্রন্থে তিনি অশৌচ সম্বন্ধে বিস্তৃত আলোচনা করেছেন। পিতৃদয়িত গ্রন্থে তিনি সামবেদী গোভিলপন্থীদের আচমন, দন্তধাবন, স্নান, সন্ধ্যা পিতৃতর্পণ, বৈশ্বদেবতর্পণ, পার্বণশ্রাদ্ধ, দানস্তূতি প্রভৃতি শ্রাদ্ধ সম্বন্ধীয় নানা ক্রিয়াকর্মের বিধান দিয়েছেন।

তথ্যসূত্র 

হিন্দুধর্মের পণ্ডিত
পাহাড়ী নিম প্যাঁচা

পাহাড়ী নিম প্যাঁচা (Otus spilocephalus) হল একধরনের পেঁচা পরিবারের অন্তর্ভুক্ত প্রজাতি। এদেরকে মাঝে মাঝে দাগী স্কোপ্স পেঁচাও বলা হয়ে থাকে। এরা এদের এলাকায় খুবই পরিচিত যেমন ভুটান, ভারত, নেপাল, মালয়েশিয়া, তাইওয়ান, থাইল্যান্ড প্রভৃতি দেশে। এদের ডাক খুব তীক্ষ্ণ হয় অনেকটা র‍্যাডারের মতোন আওয়াজ হয়।

তথ্যসূত্র

বহিঃসংযোগ
BirdLife Species Factsheet 
http://www.owlpages.com/owls.php?genus=Otus&species=spilocephalus

Otus
চীনের পাখি
ভুটানের পাখি
নেপালের পাখি
ভারতের পাখি
Animals described in 1846
হিমালয়ের পাখি
পূর্ব হিমালয়ের পাখি
দক্ষিণ-পূর্ব এশিয়ার পাখি
১৮৪৬-এ বর্ণিত পাখি
অ্যাডওয়ার্ড ব্লাইদ কর্তৃক নামকরণকৃত ট্যাক্সা
আফ্রিকান গ্রাস পেঁচা

আফ্রিকান গ্রাস পেঁচা (Tyto capensis) হল প্যাঁচা পরিবারের অন্তর্ভুক্ত একধরনের প্রজাতি। এদেরকে প্রধানত দেখতে পাওয়া যায় অ্যাঙ্গোলা, বুরুন্ডি, ক্যামেরুন, কঙ্গো প্রজাতন্ত্র, গণতান্ত্রিক কঙ্গো প্রজাতন্ত্র, ইথিওপিয়া, কেনিয়া, লেসোথো, মালাউই, মোজাম্বিক, রুয়ান্ডা, দক্ষিণ আফ্রিকা, সোয়াজিল্যান্ড, তানজানিয়া, উগান্ডা, জাম্বিয়া এবং জিম্বাবুয়ে প্রভৃতি দেশে।

আফ্রিকান গ্রাস পেঁচা Tyto capensis দক্ষিণ আফ্রিকাতে বিপজ্জনক প্রজাতি বলে মনে করা হয়। কারণ আর মাত্র ১০০০ থেকে ৫০০০ মতোন পাখি এখানে বেচে আছে (Barnes (ed.), 2000)। লেসোথো এবং দক্ষিণপশ্চিম আফ্রিকাতে এরা প্রায় বিলুপ্ত হয়ে গেছে বলেই মনে করা হয়। এরা অনেকটা লক্ষ্মীপেঁচা এর মতোন দেখতে হয় কিন্তু এদের আকার আরও বড় হয়। এবং এদের উপরের এবং নিচের অংশের মধ্যে শক্তিশালী এক পার্থক্য থাকে। এদের ওপরের অংশ হয় গাঢ় বাদামী রঙের হয় এবং নিচের অংশ হয় সাদাটে রঙের। এছাড়াও এদের মুখ লক্ষ্মীপেঁচার থেকেও আরোও গোলাকার হয়।

তথ্যসূত্র

বহিঃসংযোগ 
 (African) Grass Owl - Species text in The Atlas of Southern African Birds.

আফ্রিকার পাখি
Tyto
Animals described in 1834
ক্যামেরুনের পাখি
টাইটো
১৮৩৪-এ বর্ণিত পাখি
উদয়ী তামাটে প্যাঁচা

উদয়ী তামাটে প্যাঁচা (Phodilus badius) হল একধরনের বে পেঁচা প্রধানত লক্ষ্মীপেঁচা এর থেকে আবির্ভূত। এরা সম্পূর্ণ নিশাচর হয়। এবং এদেরকে দক্ষিণ-পূর্ব এশিয়াতে দেখতে পাওয়া যায়। এদের বিভিন্ন ধরনের উপজাতি আছে। এদের মুখটা অনেকটা হার্ট আকারের মতন হয় এবং এদের কান বাইরে বেরোনো থাকে। কঙ্গো বে পেঁচাদের আগে এই প্রজাতির সাথে মিলিয়ে দেওয়া হত কম জ্ঞ্যান থাকার জন্য কিন্তু এদের ওপর জ্ঞ্যান বাড়ার সঙ্গে সঙ্গেই এই দুই প্রজাতিটিকে আলাদা করে দেওয়া হয়। এছাড়াও শ্রীলঙ্কা বে পেঁচাদেরও এদের উপজাতি বলে মানা হয়।

ফিলিপাইন এর সমর দ্বীপপুঞ্জতে এরা বিলুপ্ত হয়ে গেছে বিংশ শতাব্দীর সময়ে। ১৯৪৫ সালে এখানে বোমা আক্রমণে এরা এই দ্বীপপুঞ্জ থেকে হারিয়ে যায় চিরকালের মতোন।

তথ্যসূত্র 

 Bruce, M. D. (1999): 15. Oriental Bay-owl. In: del Hoyo, J.; Elliott, A. & Sargatal, J. (eds): Handbook of Birds of the World, Volume 5: Barn-owls to Hummingbirds: 75, plate 3. Lynx Edicions, Barcelona.

বহিঃসংযোগ 
 ARKive - images and movies of the Oriental bay owl (Phodilus badius)

দক্ষিণ এশিয়ার পাখি
বাংলাদেশের পাখি
ভারতের পাখি
১৮২১-এ বর্ণিত পাখি
দক্ষিণ-পূর্ব এশিয়ার পাখি
কঙ্গো বে পেঁচা

কঙ্গো বে পেঁচা (Phodilus prigoginei) হল একধরনের বে পেঁচা। এরা একটি ছোটো এলাকা জুড়ে বসবাস করতে ভালোবাসে। তাদেরকে প্রধানত দেখতে পাওয়া যায় গণতান্ত্রিক কঙ্গো প্রজাতন্ত্র, বুরুন্ডি এবং রুয়ান্ডা দেশে।

এদের প্রাকৃতিক আবাসস্থল প্রায় ক্রান্তীয় বা ক্রান্তীয় আর্দ্র পার্বত্য বনাঞ্চলে হয়। এছাড়াও প্রায় ক্রান্তীয় বা গ্রীষ্মমণ্ডলীয় উচ্চ তৃণভূমি এলাকায় এদের বসবাস। এদের বাসস্থান ক্ষতির জন্য বিপদের সম্মুখীন হয়।

তথ্যসূত্র

বহিঃসংযোগ 
 BirdLife Species Factsheet. 

Phodilus
১৯৫২ এর প্রাণীসমূহ
টাইটো
শ্রীলঙ্কা বে পেঁচা

শ্রীলঙ্কা বে পেঁচা (Phodilus assimilis) হল হল একধরনের বে পেঁচা। এরা শ্রীলঙ্কা দ্বীপপুঞ্জ জুড়ে বসবাস করে। এদেরকে কোনো কোনো সময়ে ওরিয়েন্টাল বে পেঁচাদের উপজাতি বলে ধরা হয়ে থাকে।

এদের প্রাকৃতিক আবাসস্থল প্রায় ক্রান্তীয় বা ক্রান্তীয় আর্দ্র পার্বত্য বনাঞ্চলে হয়। এছাড়াও প্রায় ক্রান্তীয় বা গ্রীষ্মমণ্ডলীয় উচ্চ তৃণভূমি এলাকায় এদের বসবাস। এদের বাসস্থান ক্ষতির জন্য বিপদের সম্মুখীন হয়।

চিত্রশালা

তথ্যসূত্র

Rasmussen, P.C., and J.C. Anderton. 2005. Birds of South Asia. The Ripley guide. Volume 2: attributes and status. Smithsonian Institution and Lynx Edicions, Washington D.C. and Barcelona.

Phodilus
১৮৭৭ এর প্রাণীসমূহ

শ্রীলঙ্কার পাখি
১৮৭৭-এ বর্ণিত পাখি
তামসিন বিউমন্ট

তামসিন তিলি বিউমন্ট (জন্ম: ১১ মার্চ ১৯৯১ ডোভের, কেন্ট) একজন ইংরেজ প্রমিলা ক্রিকেটার। তিনি কেন্ট নারী দলের হয়ে উদ্বোধনী ব্যাটসম্যান হিসেবে ব্যাটিং করেন এবং উইকেট-রক্ষকের দায়িত্বও পালন করে থাকেন।

খেলোয়াড়ী জীবন
২০০৭ সালের প্রথম দিকে কেন্ট নারী দলের হয়ে আত্মপ্রকাশ করেন এবং তিনি পাঁচ নম্বরে ব্যাটিং করতে নেমে ১৩ রানে অপরাজিত থাকেন। কেন্টের হোস্ট হয়ে নোটিংহামশায়ারে উইকেটরক্ষক হিসেবে কাউন্টিতে তার প্রথম ম্যাচ দুই মাস পরে ফিরে আসেন এবং বিউমন্ট দুটি স্ট্যাম্পিং এবং রান আউট করে দেন।  পরবর্তীতে গ্রীষ্ম তিনি ইউরোপীয় চ্যাম্পিয়নশিপের জন্য ইংল্যান্ড ডেভেলপমেন্ট স্কোয়াডে পাশে তিনি তার নাম লেখান। তিনি নেদারল্যান্ড ও আয়ারল্যান্ডের বিরুদ্ধে দুটি ম্যাচ খেলেন এবং যথাক্রমে ৭ ও ৮ রান করেন।

তথ্যসূত্র

বহিঃসংযোগ 
 
 
 Tammy starring in Lufbra WOW Magazine

১৯৯১-এ জন্ম
জীবিত ব্যক্তি
অ্যাডিলেড স্ট্রাইকার্সের (ডব্লিউবিবিএল) ক্রিকেটার
ইংরেজ মহিলা ক্রিকেটার
ইংরেজ মহিলা উইকেট-রক্ষক
ইংল্যান্ডের একদিনের আন্তর্জাতিক ক্রিকেটার
ইংল্যান্ডের টুয়েন্টি২০ আন্তর্জাতিক ক্রিকেটার
কেন্ট ওম্যানের ক্রিকেটার
ডোভার, কেন্টের ব্যক্তি
সারে স্টার্সের ক্রিকেটার
উইজডেন বর্ষসেরা ক্রিকেটার
ইংল্যান্ডের মহিলা টেস্ট ক্রিকেটার
ইংল্যান্ডের মহিলা একদিনের আন্তর্জাতিক ক্রিকেটার
ইংল্যান্ডের মহিলা টুয়েন্টি২০ আন্তর্জাতিক ক্রিকেটার
সাউদার্ন ভাইপার্সের ক্রিকেটার
সিডনি থান্ডারের (ডব্লিউবিবিএল) ক্রিকেটার
মেলবোর্ন রেনেগেডসের (ডব্লিউবিবিএল) ক্রিকেটার
অর্ডার অব দ্য ব্রিটিশ এম্পায়ার পদক বিজয়ী
উইকেট-রক্ষক
মলিন স্কোপ্স পেঁচা

মলিন স্কোপ্স পেঁচা (Otus brucei) হল স্কোপ্স পরিবারের অন্তর্ভুক্ত একটি প্রজাতি। এদের প্রধান বিস্তার হল মধ্য-পূর্ব এশিয়া থেকে পশ্চিম ও মধ্য এশিয়া। মাঝে মাঝে এদের বিলেখিত স্কোপ্স পেঁচা বলা হয়ে থাকে।

বর্ণনা

মলিন স্কোপ্স পেঁচা হল ছোট কানযুক্ত একধরনের পেঁচা যারা প্রধানত ইউরেশীয় স্কোপ্স পেঁচা দের মতোন দেখতে মনে হয় প্রথম আবির্ভাবে। কিন্তু এদের গায়ের দাগ আরোও জটিল হয় এবং আরোও স্বতন্ত্র দাগ দেখতে পয়া যায় যা এদেরকে অন্যান্য প্রজাতিদের থেকে ভিন্ন করে রাখে।

বিতরণ ও বাসস্থান
এদের প্রধান বিস্তার হল মধ্য-পূর্ব এশিয়া থেকে পশ্চিম ও মধ্য এশিয়া। যদিও কিছু সংখ্যক শীতকালে আরব, পাকিস্তান, মিশর প্রভৃতি দেশে পরিযান করে। এটা গাছ এবং ঝোপঝাড়ের সঙ্গে আধা-উন্মুক্ত দেশে অধিষ্ঠান করে।

ব্যবহার

আহার
এরা প্রধানত কীট, টিকটিকি, মাকড়শা এবং ছোটো প্রাণী খেয়ে বেচে থাকে। এরা কিছু কিছু সময়ে দিনের বেলায় শিকার ধরে এবং এরা বাদুড়, পোকামাকড়দের পাখনায় করে নিয়ে যায় শিকার করবার পরে।

বাসা বাঁধা
এপ্রিল ও জুন মাস হল এদের প্রজননের সময়। এরা প্রধানত ৪ থেকে ৬ টি ডিম পাড়ে গাছ গহ্বরে, যেমন কাঠঠোকরার গর্তে। ডিম থেকে বাচ্চা হলে মোটামুটি ২৭ দিন সময় লাগে। তরুণরা ৩০ দিনের মাথায় পালকযুক্ত হয়।

ডাক
মলিন স্কোপ্স পেঁচারা গুরুগম্ভীর আস্তে, ফাঁপা, ঘুঘু পাখির মতোন আওয়াজ করে।

তথ্যসূত্র

Otus
এশিয়ার পাখি
ইরানের পাখি
পাকিস্তানের পাখি
তুরস্কের পাখি
মধ্য এশিয়ার পাখি
মধ্যপ্রাচ্যের পাখি
১৮৭৩-এ বর্ণিত পাখি
আফগানিস্তানের পাখি
অমি জোনস

অমি এলিন জোনস হলেন বারউইকশায়ার দলের হয়ে উইকেট রক্ষক হিসেবে খেলা একজন ইংরেজ ক্রিকেটার। তিনি ২০১৩ সালে ইংল্যান্ড দলের হয়ে আন্তর্জাতিক ক্রিকেটে আত্মপ্রকাশ করেন।

খেলোয়াড়ী জীবন 
অমি ২০১৩ সালের ১লা ফেব্রুয়ারি তারিখে একমাত্র ওয়ানডে ক্রিকেট খেলার মাধ্যমে আন্তর্জাতিক ক্রিকেট অঙ্গনে প্রবেশ করেন। এছাড়াও তিনি ২টি টি২০ আন্তর্জাতিক ম্যাচ খেলেছেন।

তথ্যসূত্র

বহিঃসংযোগ 
 

১৯৯৩-এ জন্ম
জীবিত ব্যক্তি
২০২২ কমনওয়েলথ গেমসের ক্রিকেটার
ইংল্যান্ডের মহিলা টেস্ট ক্রিকেটার
ইংল্যান্ডের মহিলা একদিনের আন্তর্জাতিক ক্রিকেটার
ইংল্যান্ডের মহিলা টুয়েন্টি২০ আন্তর্জাতিক ক্রিকেটার
লাফবোরা লাইটনিংয়ের (ডব্লিউসিএসএল) ক্রিকেটার
পার্থ স্কর্চার্সের (ডব্লিউবিবিএল) ক্রিকেটার
সিডনি সিক্সার্সের (ডব্লিউবিবিএল) ক্রিকেটার
সিডনি থান্ডারের (ডব্লিউবিবিএল) ক্রিকেটার
ওয়ারউইকশায়ারের মহিলা ক্রিকেটার
ওয়েস্টার্ন ফিওরির ক্রিকেটার
এলজিবিটিকিউ ক্রিকেটার
লেসবিয়ান ক্রীড়াবিদ
উইকেট-রক্ষক
ইংরেজ মহিলা ক্রিকেটার
২১শ শতাব্দীর ইংরেজ এলজিবিটিকিউ ব্যক্তি
ইংল্যান্ডের কমনওয়েলথ গেমসের প্রতিযোগী
নিকোলো পাগানিনি

নিকোলো পাগানিনি (২৭ অক্টোবর ১৭৮২- ২৭ মে ১৮৪০) ছিলেন একজন ইতালীয় বেহালা বাদক, গিটারিস্ট এবং সুরকার। তিনি ছিলেন তার সময়কার ইতালির সর্বশ্রেষ্ঠ বেহালা বাদক এবং তার রচিত সুর ও পদ্ধতিগুলো আধুনিক যুগের বেহালা বাদকদের জন্য একটি অনুকরণীয় দৃষ্টান্ত হয়ে আছে। ক্যাপ্রিসি নং.২৪ ইন এ মাইনর হল পাগানিনির জীবনের সর্বশ্রেষ্ঠ কম্পোজিশন। এটি পরবর্তিতে অনেক বিশিষ্ট বেহালা বাদকদের অনুপ্রেরণা যুগিয়েছে।

প্রাথমিক জীবন 
নিকোলো পাগানিনি ১৭৮২ সালে ইতালির জেনোয়ায় জন্মগ্রহণ করেন। তার বাবা ছিলেন এন্টোনিয় পাগানিনি ও মা ছিলেন তেরেসা পাগানিনি। নিকোলো ছিলেন ছয় ভাইবোনের মধ্যে তৃতীয়। তার বাবা এন্টোনিও ছিলেন একজন ব্যবসায়ী যিনি কোন ব্যবসাতেই সুবিধা করে উঠতে পারেন নি। ব্যবসা থেকে লাভ না আসায় তিনি ম্যান্ডোলিন (গিটারের মত তারযুক্ত তবে ছোট এক ধরনের বাদ্যযন্ত্র) বাজিয়ে পরিবারের খরচ নির্বাহ করতেন। তার বাবার সহচর্যে থেকে নিকোলো চুব ছোটবেলা থেকেই সঙ্গীত সম্পর্কে ধারণা পান। মাত্র সাত বছর বয়সেই তার বেহালায় হাতেখড়ি হয়।

শেষ জীবন 

নিকোলো জীবনভর বিভিন্ন ধরনের দীর্ঘস্থায়ী রোগে ভুগেছেন যা তার সঙ্গিতচর্চাকে ব্যাহত করেছে। উপরন্তু ঘন ঘন কনসার্ট করা এবং অনিয়মতান্ত্রিক জীবন তার রোগব্যধিকে আরও উসকে দিয়েছে। কনসার্টে অংশ নেওয়ার জন্য নিকোলো পুরো ইউরোপজুড়ে ঘুরে বেড়িয়েছেন। ১৮৩৪ সালের দিকে তিনি কনসার্ট করা একেবারে ছেড়ে দেন এবং তার পৈতৃক নিবাস ইতালির জেনোয়ার ফেরত যান তবে ক্যাসিনো ব্যবসা ফাঁদার খাতিরে তিনি ১৮৩৬ সালের দিকে প্যারিসে চলে আসেন। অসুস্থতাজনিত কারণে ১৮৪০ সালে প্যারিসেই তিনি মৃত্যুবরণ করেন।

কম্পোজিশন 
নিকোলো পাগানিনির বিখ্যাত কম্পোজিশনের মধ্যে ক্যাপ্রিসি নং.২৪ ইন এ মাইনর অন্যতম। এই কম্পোজিশনটি খুব সম্ভবত ১৮০৫ থেকে ১৮০৯ সালের মধ্যে রচিত।

তথ্যসূত্র

বহিঃসংযোগ 
 Viola in music – Niccolò Paganini
 Nicolo Paganini Discography: Exhaustive list of recordings (coarse- and micro-groove records, CD, SACD, VHS & DVD) arranged under 12 instrumental sections; includes index of artists, selected album covers & detailed composition list 

১৭৮২-এ জন্ম
১৮৪০-এ মৃত্যু
বাদ্যযন্ত্রী
বেহালা বাদক
ইতালীয় বাদ্যযন্ত্রী
ইতালীয় নাগরিক
রোমান্টিক সুরকার
ইতালীয় কম্পোজার
১৯শ শতাব্দীর ইতালীয় সুরকার
সারাহ টেইলর

সারাহ জেন টেইলর (; জন্ম: ২০ মে ১৯৮৯) হলেন একজন ইংরেজ ক্রিকেটার। তিনি তার উন্মুক্ত স্ট্রোক খেলার জন্য পরিচিত একজন উইকেটরক্ষক-ব্যাটসম্যান। সারাহ সাধারণত একদিনের আন্তর্জাতিক ম্যাচে উদ্বোধনী ব্যাটসম্যান এবং টেস্ট ক্রিকেট ম্যাচে মিডল অর্ডার ব্যাটসম্যান হিসেবে ব্যাটিং করে থাকেন। তিনি ২০০৮ সালে অস্ট্রেলিয়ায় এ্যাশেজের জন্য অপরিবর্তিত রাখা ইংল্যান্ড দলের সদস্য ছিলেন। তিনি সাসেক্স ক্রিকেট দলের হয়ে কাউন্টি ক্রিকেট খেলেন। তিনি ২০০৮ সালে সুপার ৪এসে ইমারাল্ডস এর হয়ে খেলছেন।

খেলোয়াড়ী জীবন
টেইলর এবং হলি কলভিনকে ব্রাইটন কলেজের ছেলেদের দলে অন্তর্ভুক্তি করা হলে মেরিলেবোন ক্রিকেট ক্লাব এর মধ্যে কিছু বিতর্ক সৃষ্টি হত।

২০০৯ সালের ৩০ জুন তারিখে, তিনি একজন ইংরেজ ক্রিকেটার কর্তৃক অস্ট্রেলিয়ার বিরুদ্ধে সর্বোচ্চ ব্যক্তিগত স্কোরার হিসাবে ইনিড বেকওয়েল এর ১৯৭৩ সালে করা ১১৮ রানকে টপকে ২য় একদিনের আন্তর্জাতিক মধ্যে তিনি ১২০ রান করার গৌরব অর্জন করেন। ২০০৮ সালের ৮ আগস্টে তিনি দক্ষিণ আফ্রিকার বিরুদ্ধে ইংল্যান্ডের হয়ে লর্ডসে ক্যারোলিন এটকিনস' এর সাথে ২৬৮ রানের প্রথম উইকেট জুটিতে নারীদের একদিনের আন্তর্জাতিক ক্রিকেটে সর্বোচ্চ রানের রেকর্ড গড়েন। তিনি ১২৯ রানের অসাধারণ একটি ইনিংস খেলেছিলেন।

কীর্তিগাথা 
ইংল্যান্ডের সপ্তম খেলোয়াড় হিসেবে শততম ওডিআইয়ে অংশ নেন। তবে আইসিসি মহিলাদের চ্যাম্পিয়নশীপের ঐ খেলায় টেলর ২ বল মোকাবেলা করে শাবনিম ইসমাইলের বলে শূন্যরানে বোল্ড হন। তিনি ১২ ফেব্রুয়ারি, ২০১৬ তারিখে সেঞ্চুরিয়নে স্বাগতিক দক্ষিণ আফ্রিকার বিপক্ষে দ্বিতীয় একদিনের ঐ আন্তর্জাতিকে পাঁচ উইকেটে পরাজয়বরণ করে তার দল।

তথ্যসূত্র

বহিঃসংযোগ 
 

১৯৮৯-এ জন্ম
জীবিত ব্যক্তি
হোয়াইটচ্যাপেলের ব্যক্তি
ইংল্যান্ডের মহিলা টেস্ট ক্রিকেটার
ইংল্যান্ডের মহিলা একদিনের আন্তর্জাতিক ক্রিকেটার
ইংল্যান্ডের মহিলা টুয়েন্টি২০ আন্তর্জাতিক ক্রিকেটার
অ্যাডিলেড স্ট্রাইকার্সের (ডব্লিউবিবিএল) ক্রিকেটার
ল্যাঙ্কাশায়ার থান্ডারের ক্রিকেটার
সাউথ অস্ট্রেলিয়ান স্কর্পিয়ন্সের ক্রিকেটার
সারে স্টার্সের ক্রিকেটার
সাসেক্সের মহিলা ক্রিকেটার
ওয়েলিংটন ব্লেজের ক্রিকেটার
উইকেট-রক্ষক
ইংরেজ ক্রিকেট কোচ
লেসবিয়ান ক্রীড়াবিদ
এলজিবিটিকিউ ক্রিকেটার
ইংরেজ মহিলা ক্রিকেটার
ড্যানিয়েল ওয়াট

ড্যানিয়েল নিকোল ওয়াট (জন্মঃ ২২ এপ্রিল ১৯৯১) হলেন একজন ইংল্যান্ড আন্তর্জাতিক প্রমিলা ক্রিকেটার। তিনি সাধারণত ডান-হাতে ব্যাট ও ডান-হাতি অফব্রেক বল করে থাকেন। ড্যানিয়েল ব্যাট এবং বলে উভয়েই একজন অল-রাউন্ডার হিসেবে সমান দক্ষতা প্রদর্শন করেছেন।

খেলোয়াড়ী জীবন
তিনি ২০১০ সালের ১লা মার্চ তারিখে মুম্বাইয়ে ভারতের বিপক্ষে ইংল্যান্ড নারী ক্রিকেট দলের হয়ে আত্মপ্রকাশ করেন। তিনি ১৯৯১ সালের ১২ এপ্রিল তারিখে স্টক-অন-ট্রেন্ট, স্ট্যাফোর্ডশ্যায়ারে জন্মগ্রহণ করেন। তিনি নর্দার্ন প্রিমিয়ার লিগ প্রতিযোগিতায় স্ট্যাফোর্ডশ্যায়ার লেডিজ এবং ২০১২ সিজনের শেষে গুনাসবুরি থেকে দল বদল করে মেইর হিথ নারী দলের হয়ে খেলেন।

তথ্যসূত্র

বহিঃসংযোগ 
 
 

১৯৯১-এ জন্ম
জীবিত ব্যক্তি
২০২২ কমনওয়েলথ গেমসের ক্রিকেটার
ইংল্যান্ডের মহিলা একদিনের আন্তর্জাতিক ক্রিকেটার
ইংল্যান্ডের মহিলা টুয়েন্টি২০ আন্তর্জাতিক ক্রিকেটার
স্টাফোর্ডশায়ারের মহিলা ক্রিকেটার
ভিক্টোরিয়ান স্পিরিটের ক্রিকেটার
নটিংহ্যামশায়ারের মহিলা ক্রিকেটার
মেলবোর্ন রেনেগেডসের (ডব্লিউবিবিএল) ক্রিকেটার
সাসেক্সের মহিলা ক্রিকেটার
ল্যাঙ্কাশায়ার থান্ডারের ক্রিকেটার
সাউদার্ন ভাইপার্সের ক্রিকেটার
ব্রিসবেন হিটের (ডব্লিউবিবিএল) ক্রিকেটার
ইংল্যান্ডের মহিলা টেস্ট ক্রিকেটার
ইংরেজ মহিলা ক্রিকেটার
ইংল্যান্ডের কমনওয়েলথ গেমসের প্রতিযোগী
এলজিবিটিকিউ ক্রিকেটার
ক্যাথারিন ব্রুন্ট

ক্যাথারিন হেলেন ব্রুন্ট (জন্ম: ২ জুলাই ১৯৮৫ ইয়র্কশায়ার) হলেন একজন ইংরেজ প্রমিলা ক্রিকেটার এবং বর্তমান ইংল্যান্ড নারীদের দলের অন্যতম একজন সদস্য। তিনি ২০০৬ এবং ২০১০ সালের ইংল্যান্ড নারী বর্ষসেরা ক্রিকেটারের তালিকায় নাম লেখান। তিনি দক্ষিণ ইয়র্কশায়ার এর "পেনিসটোন গ্রামার স্কুল" এর পড়াশোনা করেন।

খেলোয়াড়ী জীবন
একজন আক্রমণাত্মক ডান হাতি ফাস্ট বোলার হিসেবে ক্লাসিক্যাল এ্যাকশনের সঙ্গে তিনি ফিটনেস নিয়ে উদ্বেগ থাকার কারণে ১৭ বছর বয়সে ক্রিকেট থেকে বিরতি নেওয়ার পূর্বে ইয়র্কশায়ার বয়সভিত্তিক ক্রিকেট খেলেছেন। তিনি ২০০৪ সালে নিউজিল্যান্ড দলের বিরুদ্ধে টেস্ট ক্রিকেটের খেলার মাধ্যমে পুনরায় ক্রিকেট অঙ্গনে ফিরে আসেন এবং দক্ষিণ আফ্রিকার অনুষ্ঠিতব্য ২০০৫ সালের ইংল্যান্ড হয়ে বিশ্বকাপ দলের সদস্য ছিলেন। তিনি ১৪ উইকেট নিয়েছিলেন এবং তার প্রথম অর্ধ-শতক স্কোরও করেন যার ফলে ইংল্যান্ড ২০০৫ সালের এ্যাশেজ সিরিজ জয় লাভ করে। এই সফলতার ভিত্তিতে ইংল্যান্ড হয়ে ২০০৯ সালের ক্রিকেট বিশ্বকাপে তিনি উদ্বোধনী বোলার হিসেবে বল করেন।

তথ্যসূত্র

বহিঃসংযোগ

১৯৮৫-এ জন্ম
জীবিত ব্যক্তি
ইংরেজ মহিলা ক্রিকেটার
ইংল্যান্ডের মহিলা টেস্ট ক্রিকেটার
ইংল্যান্ডের মহিলা একদিনের আন্তর্জাতিক ক্রিকেটার
ইংল্যান্ডের মহিলা টুয়েন্টি২০ আন্তর্জাতিক ক্রিকেটার
বিশ্বের ১নং ক্রিকেটার
২০২২ কমনওয়েলথ গেমসের ক্রিকেটার
লেসবিয়ান ক্রীড়াবিদ
ইয়র্কশায়ারের মহিলা ক্রিকেটার
ইয়র্কশায়ার ডায়মন্ডসের ক্রিকেটার
পার্থ স্কর্চার্সের (ডব্লিউবিবিএল) ক্রিকেটার
মেলবোর্ন স্টার্সের (ডব্লিউবিবিএল) ক্রিকেটার
এলজিবিটিকিউ ক্রিকেটার
ইংল্যান্ডের কমনওয়েলথ গেমসের প্রতিযোগী
পেনিস্টোন গ্রামার স্কুলে শিক্ষিত ব্যক্তি
অফিসার্স অব দি অর্ডার অব দ্য ব্রিটিশ এম্পায়ার
ইউরেশীয় স্কোপ্স পেঁচা

ইউরেশীয় স্কোপ্স পেঁচা (Otus scops), যা ইউরোপীয়ান স্কোপ্স পেঁচা নামেও পরিচিত হল পেঁচা প্রজাতির অন্তর্ভুক্ত একধরনের ছোটো আকৃতির পেঁচা। এই প্রজাতির সাধারণ পেঁচাগুলো পরিচিত পেঁচাদের বড় গ্রুপের একটি অংশ। এদের অন্য প্রজাতিটি হল লক্ষ্মীপেঁচা।

বিন্যাস 
এই প্রজাতিটি দক্ষিণ ইউরোপ, পূর্ব এবং পশ্চিম এশিয়াতে প্রধানত বসবাস করে। এই প্রজাতিটি পরিযান করে। শীতকালে এরা ইউরোপের দক্ষিণতম প্রান্তে চলে যায় এবং সাহারা আফ্রিকাতেও চলে যায় মাঝে মাঝে। প্রধানত বসন্তকালে এরা প্রজনন করে। এই নিশাচর পেঁচারা প্রজনন কালের সময় ডাকে না। এরা প্রধানত খোলামেলা পরিবেশে বনভূমি, উদ্যান এবং বাগানে থাকে। এরা গাছের গর্তে ৩-৬ টা ডিম পারে।

বর্ণনা 

এটি একটি ছোটো আকারের পেঁচা। এরা লম্বায়  এবং এদের পাখনার দৈর্ঘ্য  কিন্তু লিটল পেঁচাদের মতোন বড় নয়। দেহের ওজন হয় । এদের মাথার পাশের থেকে ছোটো ছোটো দুটো কানের অংশ বাইরে বেরিয়ে থাকে। এদের গায়ের রঙ প্রধানত হয় ধূসর রঙের এবং এদের মুখের রঙটা আরোও মলিন হয়ে যায়। এই প্রজাতির লম্বা সরু পাখনার উপর বিশেষ উড়ানের ক্ষমতা রয়েছে যা তাদের পরিযানকে সাহায্য করে।

ব্যবহার 
এদের ডাক অনেকটা গভীর বাশি বাজানোর মতোন যা পুরুষ এবং মহিলা উভয়েই দিতে পারে।

খাদ্য 
এরা কীট-পতঙ্গ ইত্যাদির অপরে বেচে থাকে এছাড়াও ছোটো ছোটো অমেরুদন্ডী প্রাণীদের খেয়েও বেচে থাকে। এরা প্রধানত রাত্রিবেলায় শিকার ধরে।

তথ্যসূত্র

বহিঃসংযোগ 
 BSC-EOC.org, Avibase, includes link to Flickr Hand Guide images.
 Owlpages.com
 Ageing and sexing (PDF; 5.8 MB) by Javier Blasco-Zumeta & Gerd-Michael Heinze
 
 
 
 

Otus
ইউরোপের পাখি
১৭৫৮ এর প্রাণীসমূহ
পশ্চিম সাহারার পাখি
ক্যামেরুনের পাখি
ইউক্রেনের পাখি
ইউরেশিয়ার পাখি
১৭৫৮-এ বর্ণিত পাখি
কার্ল লিনিয়াস কর্তৃক নামকরণকৃত ট্যাক্সা